**ՈՐՈՇՈՒՄ**

**Կատարողական վարույթը կասեցնելու մասին**

**31.08.2018թ ք. Երևան**

Հարկադիր Կատարումն ապահովող ծառայության Երևան քաղաքի Արաբկիր և Քանաքեռ-Զեյթուն բաժնի հարկադիր կատարող, արդարադատության կապիտան՝ Կարեն Մարտիրոսյանս ուսումնասիրելով թիվ 02730675 կատարողական վարույթների նյութերը․

**ՊԱՐԶԵՑԻ**

ՀՀ Երևան քաղաքի ընդհանուր իրավասության դատարանի կողմից 15․02․2018թ-ին տրված թիվ ԵԱՔԴ/3679/02/16 կատարողական թերթի համաձայն պետք է Ռաֆայելա Մելքոնյանից հօգուտ <<Անելիք Բանկ>> ՓԲԸ-ի բռնագանձել՝ 34.773 ԱՄՆ դոլարին համարժեք ՀՀ դրամ, հաշվարկվող տոկոսագումարներ, բռնգանձումը տարածել գրավի առարկա՝ <<Անելիք Բանկ>> ՓԲԸ-ի և Վարվարա Մելքոնյանի միջև 24.12.2014թ-ին կնքված թիվ 1ՄՄ4693 գրավի պայմանագրի համաձայն գրավ դրված գույքի՝ ք. Երևան, Հակոբյան 4 շենք, բն. 25-26 հասցեում գտնվող բնակարանի վրա։

Պարտապանից բռնագանձել նաև «Դատական ակտերի հարկադիր կատարման մասին» ՀՀ օրենքի 67-րդ հոդվածով նախատեսված կատարողական գործողությունների կատարման ծախսի գումար:

Կատարողական թերթով բռնագանձման վերաբերյալ վճռի հարկադիր կատարման ընթացքում պարտապան՝ Ռաֆայելա Մելքոնյանի ողջ գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով և 39 հոդվածներով:

**ՈՐՈՇԵՑԻ**

Կասեցնել թիվ 02730675 կատարողական վարույթը 60-օրյա ժամկետով:

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան:

Որոշման պատճենը ուղարկել կողմերին:

Որոշումը կարող է բողոքարկվել ՀՀ Վարչական դատարան կամ վերադասության կարգով՝ որոշումը ստանալու օրվանից տասնօրյա ժամկետում:

**Հարկադիր կատարող**

**Արդարադատության կապիտան` Կ. Մարտիրոսյան**